**SPIS OB PREBRANEM BESEDILU**

Za oceno boš napisal spis z naslovom ***Med polnimi hlačami ali uporom***

Preberi odlomek in napiši spis po navodilih.

V današnjem odlomku se je Elvis spomnil očetovih besed o izbiri in razmišljal o odločitvijo med polnimi hlačami ali uporom. Razmisli, kaj pomeni poved *Odločiti se moram med polnimi hlačami ali uporom.* (Kaj v prenesenem pomenu pomeni besedna zveza »imeti polne hlače«? Kdaj rečemo, da »ima nekdo polne hlače«?)

|  |
| --- |
|  Kemik Osterc je privihral v učilnico z večminutno zamudo, med katero mi je Dani iz rok izpulil knjigo za kemo in na naslovko nakracal velikansko rit, podobno veliki žemlji. Popikljal jo je s kulijem, dokler ni preluknjal platnice. »To so mozolji na tvoji riti, čefur!« je pojasnil. Čefur je pomenilo, da sem za Danija *bosanc.* Moja mama se je rodila v Mirni na Dolenjskem in ima slovensko državljanstvo. Moj oče Peter je čistokrvni Slovenec s Ptuja. Škoda, da ni več kurent. Priropotal bi na šolo in Danija preklofal z ježevko! »Iz učbeniškega sklada je …« sem ga opozoril.  »Glasen si, bajs?« je zrasel nad mano. Kje si Superelvis?! Pomislil sem na očetove besede. Odločitev med polnimi hlačami in uporom. V mislih sem s svojo supermočjo povzročil, da so se mu kavbojke sfrkale h gležnjem in razkrile pogled na gate, potiskane s pingvini. No, v živo se je oglasil Kris: »Ti si glasen, pitbul!« /…/ Urban pred mano je s stolom močno sunil v mojo klop. Kuli se mi je odkotalil na tla.  »Tvoja rit ima več ogledov kot Murkova himna!« je siknil Blaž za mano.  »Blaž Kosmina, imaš domačo nalogo?« je zavpil kemik. Potuhnil se je za mojim hrbtom. Ko smo že pri ritih! »Elvis Škorc?« USB sem hranil v žepu. »A lahko pokažem film? Kemik je prižgal projektor in potegnil rolo s platnom, USB sem vtaknil v prenosnik, priklopil oba zvočnika in takoj nato se je na platnu pokazala nekakšna gomila iglic, vejic in podrasti. Čeznjo so polili tekoč aluminij, kar je kemik pospremil z besedami: »Tekoč aluminij ima blizu sedemsto stopinj Celzija …« Ko so ga ohladili in z vodnim curkom sprali zemljo, se je prikazal zapleten sistem cevčic, podoben novoletni smrčici. »Prava inštalacija,« je zadovoljno pokimal kemik.  »Ali kdo ve, kaj je bilo to?« sem vprašal. »Kam so vlili aluminij?« Predrzno sem strmel naravnost v Urbana. Nalomil te bom, mi je nemo sporočal s pogledom izpod nasršenih obrvi.  »Se komu sanja?« Sem preusmeril pogled v sošolce in nekdo je pripomnil, da gre mogoče za mravljišče.  (Janja Vidmar, Elvis Škorc, genialni štor, odlomek, založba MIŠ,2018, str. 63−65)  |

Spodaj so navedena navodila, ki ti bodo pomagala, da boš napisal, kar naloga zahteva od tebe.

|  |  |  |
| --- | --- | --- |
| UVOD | * **predstavi prebrano delo**
 | * Navedi **avtorico,**
* navedi **naslov romana** in **razloži,** kaj pomeni,
* pripovedno besedilo: **mladinski roman**.
 |
| JEDRO | * **pišeš glede na navodila**
 | * Preberi odlomek in povej, kaj se je Elvisu **zgodilo v odlomku in kaj je temu sledilo**. Se je uprl ali ni?
 |
| * Razloži **naslov** spisa.
 |
| * Kako je ta odlomek **povezan s prejšnjim** (naveden je spodaj), ki si ga obravnaval pri spisu *Moja izbira?*
 |
| * Se je nasilje nad Elvisom nadaljevalo?
 |
| * **Kdo** je Elvisu pomagal **(zakaj)?**
 |
| * O Elvisovih lastnostih si že razmišljal, zato ti ga ne bo težko predstaviti.
 |
| ZAKLJUČEK | * **mnenje**
 | * V čem se mladi bralci lahko **poistovetijo** z Elvisom (lahko navedeš svoje razmišljanje),
* navedi **mnenje** o knjigi (**utemelji** ga).
 |

**Pri pisanju bodi pozoren na jezikovna in pravopisna pravila.**

**PREJŠNJI ODLOMEK**

Za vajo boš napisal spis z naslovom ***MOJA IZBIRA***

Preberi odlomek in napiši spis po navodilih. Elvis v odlomku razmišlja, kar mu je oče rekel, ko se je počutil nemočnega: »Lahko čepiš doma in se smiliš samemu sebi, lahko pa ukrepaš …« me je oče soočil z dilemo. »To je tvoja izbira!«

|  |
| --- |
|  Jemali smo aluminij. O tem sem nekaj malega vedel, ker sem ga naštudiral zaradi izbirne vsebine, robotike pri tehniki. Zanimajo me računalniško krmiljenje in senzorji, poskušal sem izdelati robotsko roko. Zaenkrat neuspešno. »Elektroliza je postopek, pri katerem se glinica s pomočjo energije razgradi na …« Očetove besede o izbiri mi že ves teden niso šle iz glave. Spraševal sem se, zakaj sem reva. Morda zato, ker se še nikoli nisem uprl? Ni šlo za to, da se ne bi upal postaviti zase, ampak za grozo pred tem, da bi opozoril nase. Saj veš, da bi vsi buljili vame. No, saj boš sam spoznal, kako je to. Pomislil sem na posnetek. Saj so že buljili. V mojo rit! Kaj je lahko hujšega od ritnic, ki ti gledajo izza roba zapranih gat? Dvignil sem glavo in se živčno ozrl naokrog. Z Urbanom sva trčila s pogledi.  »Joškar …« je z usti komaj slišno oblikoval besedo.  »Pizdonkar …« je šepnil Blaž v klopi pred njim in se spačil. V tistem trenutku se je v meni nekaj premaknilo. Kot bi me nekdo s komolcem sunil v notranjo stran prsnega koša. Glas v meni je dejal, da Urbana morda res ne morem nalomiti, lahko pa mu sesujem ego. (Janja Vidmar, Elvis Škorc, genialni štor, odlomek, založba MIŠ,2018, str. 46−47)  |